***Құқық бұзушылықтың профилактикасы жөніндегі кеңес Ережесі***

**1.Жалпы Ережелер**

1.1. Оқушылар арасындағы Құқық бұзушылықтың профилактикасы жөніндегі кеңес – (ары қарай – Кеңес) мектептің жергілікті өзін-өзі басқару органдарының бірі.

2.1. Кеңес өз қызметін Қазақстан Республикасының «Білім туралы» Заңы, «Кәмелетке толмағандар арасындағы құқық бұзушылықтардың профилактикасы мен балалардың қадағалаусыз және панасыз қалуының алдын алу туралы» Заңы негізінде атқарады.

2.3.  Осы Ереже мектепте құқық бұзушылықтар мен қылмыстың алдын алудың нормативтік-құқықтық негізі болып табылады

1. **Мақсаты мен міндеті**

Кеңесті құрудағы мақсат – мектеп оқушыларының құқыққа қайшы әрекеттеріне қарсы тұру, сонымен қатар олардың толыққанды сапалы білім алуына жағдай жасау.

1. **Міндеті**

3.1. Мектеп оқушылары арасында құқық бұзушылықтың, маскүнемдіктің, нашақорлықтың, токсикоманияның және немқұрайлылықтың алдын алу бойынша шаралар кешенін әзірлеу және іске асыру.

3.2. Бала тәрбиелеуге қатысты міндеттерін толық орындай алмайтын отбасыларды анықтау және осы отбасылармен жұмыс істеу.

3.3. Ата-аналармен кәмелетке толмағандар арасындағы құқық бұзушылықтың алдын-алу бойынша тәрбие жұмыстарын жүргізу.

3.4. Жанжал жағдайында балалардың құқықтары мен мүдделерін қорғау.

**Кеңес құрамы**

4.1**. Кеңес құрамына:**

* **Директор – Кеңес төрағасы (төрайымы)**
* **директордың оқу ісі жөніндегі орынбасары;**
* **директордың тәрбие ісі жөніндегі орынбасары;**
* **құқық бұзушылықтың алдын алу жөніндегі менеджер – Кеңес хатшысы;**
* **мектеп психологы;**
* **әлекметтік педагог;**
* **мектеп мұғалімдері;**
* **өзін-өзі басқару ұйымы мүшелері кіреді.**

4.2. Кеңес жұмысына талқыланатын мәселелерге  қатысы бар қызметкерлер, сонымен қатар мемлекеттік органдардың, ішкі істер органдарының және денсаулық сақтау мекемелерінің өкілдері қатыса алады.

1. **Жұмыс істеу тәртібі**

5.1. Кеңес отырысы айына 1 рет өтеді. Қажет болған жағдайда кезектен тыс отырыстар өтуі мүмкін.

5.2. Кеңес отырысында:

* жұмыс жоспары бекітіледі;
* сынып жетекшілерінің, оқытушылардың есептері және анықтамалары тыңдалады;
* ата-аналар, қорғаншылық және қамқоршылық органдарының, ішкі істер органдарының  өкілдері шақырылады;
* мінездемелер бекітіледі;
* өтініштер қабылданады;
* ынталандыру немесе тәртіптік шара қолдану туралы ұсыныстар әзірленеді.

5.3. Кеңес қызметі ағымдағы жылға жоспарланады.

5.4. Кеңестің шешімдері ұсыныс беру сипатында болады және ұсыныстар кәмелетке толмағандар арасындағы құқық бұзушылықтар мен қылмыстың алдын алу және қадағалау мәселесі бойынша мектеп жұмысын ұйымдастыруда қолданылады.

1. **Кеңес құқылы**

6.1. Мектептің оқу-әдістемелік үрдісі жоспарына ұсыныстар мен өзгертулер енгізуге;

6.2. Сынып жетекшілерінің есебін қарауға;

6.3. Ата-аналарды әңгімелесуге шақыруға, жағдайды талдау, көмек беру, баланың құқығын қорғау үшін аз қамтылған отбасыларына баруға, қажет болған жағдайда, дисфункционалды отбасылар туралы ақпаратты қамқоршылық және қорғаншылық органдарына жіберуге;

6.4. Әкімшілікке әкімшілік шаралар қолдану туралы өтініш беруге (кәмелетке толмағандарға қатысты әкімшілік шараларды кәмелетке толмағандар істері және олардың құқықтарын қорғау жөніндегі комиссия қабылдауы мүмкін);

6.5. Қоғамдық қауіпті жағдайға душар болған және жеке профилактикалық жұмыстарға мұқтаж оқушыларды мектепішілік есепке қоюға, сонымен қатар есептен шығаруға құқылы.

1. **Оқушылардың мектепішілік есепке қойылуы**

Ағымындағы оқу жылында оқушыларды есепке алу және оның мерзімі туралы шешім Алдын-алу кеңесінің отырысында қабылданады, онда тіркеу себебі, оның мерзімі (3 айдан 1 жылға дейін) және тіркеуден шығару шарттары түсіндіріледі.

7.1. Сабаққа жүйелі түрде себепсіз келмейтін,  сабаққа жүйелі түрде кешігіп келетін оқушылар. Сабаққа келуін есепке алу.

7.2. Алкогольдік ішімдік ішу, темекі шегу және басқа да бұзушылықтармен көзге түскен оқушылар.

7.3. Мектеп әкімшілігі мен мұғалімдердің оқытушыны мектепішілік есепке алу туралы Профилактикалық кеңесіне ұсынған өтініші.

7.4. Тәртіпті жүйелі түрде бұзатын, қоғамға қарсы мінез-құлық элементтерін танытатын оқушылар (дөрекілік, төбелес, басқа балаларды мазақ ету, адамның қадір-қасиетін қорлау). Мұғалімдердің баяндау хаттары.

7.5. Мектеп мүлкін қасақана зақымдаған оқушылар. Баяндау хат.  
7.6. Ішкі тәртіп ережелерін жүйелі және дөрекі бұзған оқушылар.

1. **Мектепішілік есептен шығару**

8.1. Жұмыс жүргізудің оң нәтижелері болған жағдайда Профилактикалық кеңес отырысында оқушының мектепішілік есептен шығарылуы туралы шешім қабылданады.

8.2. Белгіленген мерзімнен кейін және оң нәтижелер болса,  есептен шығарылу оқушылардың қатысуымен Профилактикалық кеңесте жүзеге асырылады.